CELEX: 52016PC0607
Language: sl
Date: 2016-09-14
Title: Predlog SKLEP EVROPSKEGA PARLAMENTA IN SVETA o spremembi Sklepa (EU) 2015/435 o sprostitvi varnostne rezerve

EVROPSKA KOMISIJA
            Bruselj, 14.9.2016
            COM(2016) 607 final
            Predlog
            SKLEP EVROPSKEGA PARLAMENTA IN SVETA
            o spremembi Sklepa (EU) 2015/435 o sprostitvi varnostne rezerve
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               
                  Evropski parlament in Svet sta 17. decembra 2014 sklenila, da se leta 2014 sprosti varnostna rezerva za odziv na nepredvidene okoliščine, ki so nastale po tem, ko je bila februarja 2013 prvotno določena zgornja meja plačil za leto 2014 v okviru večletnega finančnega okvira, in za dopolnitev odobritev plačil v okviru splošnega proračuna Evropske unije za proračunsko leto 2014, ki so nad zgornjo mejo za plačila.
               
               
                  V skladu s tem sklepom se znesek, sproščen leta 2014, krije z razlikami v okviru zgornjih mej plačil za obdobje od 2018 do 2020. V predlogu proračuna za leto 2017 je v okviru zgornje meje plačil za leto 2017 na voljo velika razlika, medtem ko je bil v vmesni napovedi plačil do leta 2020, ki jo je predložila Komisija v okviru vmesnega pregleda večletnega finančnega okvira
                     1
                  , predviden naraščajoč pritisk na zgornje meje plačil za obdobje 2018–2020. Komisija zato predlaga spremembo zgoraj navedenega sklepa, tako da se znesek, sproščen leta 2014, krije z razlikami, ki so na voljo v okviru zgornje meje za plačila leta 2017.
               
               
                  Ko je bila leta 2014 sproščena varnostna rezerva, so institucije v sklep o sprostitvi, dokler ne bi bil  dosežen dogovor o obravnavi plačil posebnih instrumentov, vključile znesek v višini 350 milijonov EUR, a ne da bi bil ta znesek krit, in pozvale Komisijo, naj pravočasno predloži predlog. Vmesna napoved plačil kaže, da je zadostnost zgornjih mej za plačila odvisna od dogovora, ki bi potrjeval, da so odobritve plačil v zvezi s posebnimi instrumenti vključene v proračun  nad zgornjimi mejami enako kot obveznosti, iz katerih izhajajo. Zato se predlaga, da se ta znesek ne krije. 
               
            
            
               Predlog
            
            
               SKLEP EVROPSKEGA PARLAMENTA IN SVETA
            
            
               o spremembi Sklepa (EU) 2015/435 o sprostitvi varnostne rezerve
            
            
               EVROPSKI PARLAMENT IN SVET EVROPSKE UNIJE STA –
            
            
               ob upoštevanju Pogodbe o delovanju Evropske unije,
            
            
               ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju
                  2
                in zlasti drugega pododstavka točke 14 Sporazuma,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Člen 13 Uredbe Sveta (EU, Euratom) št. 1311/2013
                  3
                določa varnostno rezervo v višini do 0,03 % bruto nacionalnega dohodka Unije.
            
            
               (2)V skladu s členom 6  Uredbe Sveta (EU, Euratom) št. 1311/2013 je Komisija izračunala absolutni znesek varnostne rezerve za leto 2014
                  4
               .
            
            
               (3)V skladu s Sklepom (EU) 2015/435
                  5
                sta Evropski parlament in Svet leta 2014 sprostila varnostno rezervo, da bi se omogočilo financiranje nad zgornjo mejo za plačila v višini 3 168 233 715 EUR. V sprostitev varnostne rezerve je bil vključen znesek 350 milijonov EUR v odobritvah plačil, dokler ne bi bil dosežen dogovor o obravnavi plačil za posebne instrumente. Sklenjeno je bilo, da se znesek v višini 2 818 233 715 EUR pokrije v obdobju 2018–2020 in da se Komisija pozove k pravočasni predložitvi predloga v zvezi s preostalim zneskom v višini 350 milijonov EUR.
            
            
               (4)Odobritve plačil v zvezi z uporabo posebnih instrumentov se vključijo v proračun nad ustreznimi zgornjimi mejami za plačila iz večletnega finančnega okvira. Posledica tega je, da je sprostitev varnostne rezerve v letu 2014  potrebna le v skupnem znesku 2 818 233 715 EUR v odobritvah plačil, pri čemer ni treba vključiti in kriti dodatnega zneska v višini 350 milijonov EUR.
            
            
               (5)Glede na vmesno napoved plačil, predloženo v okviru vmesnega pregleda, se lahko v obdobju 2018–2020 pričakuje pritisk na letne zgornje meje za plačila.
            
            
               (6)V predlogu proračuna za leto 2017 je prikazana razlika do zgornje meje za plačila v višini 9,6 milijarde EUR, ki omogoča kritje celotnega zneska, sproščenega leta 2014.
            
         
         
            
               (7)Sklep (EU) 2015/435 bi bilo zato treba ustrezno spremeniti –
            
            
               SPREJELA NASLEDNJI SKLEP: 
            
            
               Člen 1
            
            
               Sklep (EU) 2015/435 se spremeni:
            
            
               (1)
                     člen 1 se nadomesti z naslednjim:
            
            
               „Člen 1 
            
            
               Za splošni proračun Evropske unije za proračunsko leto 2014 se sprosti varnostna rezerva v znesku 2 818 233 715 EUR v odobritvah plačil, ki so nad zgornjo mejo plačil iz večletnega finančnega okvira.“;
            
            
            
               (2)
                     člen 2 se nadomesti z naslednjim:
            
            
               „Člen 2
            
            
               Znesek 2 818 233 715 EUR se krije z razliko v okviru zgornje meje plačil za leto 2017.“
            
            
               Člen 2
            
            
               Ta sklep začne veljati dvajseti dan po objavi v Uradnem listu Evropske unije.
            
            
               V Bruslju,
            
            
               
                  Za Evropski parlament
                        Za Svet
               
               
                  Predsednik
                        Predsednik
               
            
         
         
            
                  
                     (1)
                  COM(2016) 603 z dne 14.9.2016.
               
               
                  
                     (2)
                  UL C 373, 20.12.2013, str. 1.
               
               
                  
                     (3)
                  Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20.12.2013, str. 884).
               
               
                  
                     (4)
                  Sporočilo Komisije Svetu in Evropskemu parlamentu z dne 20. decembra 2013 o tehnični prilagoditvi finančnega okvira za leto 2014 v skladu z gibanjem BND (COM(2013) 928).
               
               
                  
                     (5)
                  Sklep (EU) 2015/435 Evropskega parlamenta in Sveta z dne 17. decembra 2014 o sprostitvi varnostne rezerve (UL L 72, 17.3.2015, str. 4).